Caral
Vide etiam paginam fere homonymam: Cultura Caral. Caral est urbs antiqua in Valle Supensi (Hispanice Valle de Supe), circa Supem in Provincia Barranca et regione Lima Peruviae, 200 chm. ad septentrionem versus ab urbe Lima distans. Caral est una antiquissimarum urbium Americanarum et orbis terrarum, ac quaesitissimus situs Civilizationis Caral; cum Aegypto, Mesopotamia, India, Sina, et Mesoamerica, cunabula culturae orbis habetur. Multa arcana eius inventa, archaeologi temptant eandem unum amplissimorum locorum Peruvianorum periegesi fieri. Locus archaeologicus Sancta Civitas Caralensis (Hispanice Ciudad Sagrada de Caral) appellatur.